கேள்வி: சிரிய பாலைவனம் - இட அமைவு மற்றும் பெயர் குறித்து விரிவாக சொல்லுங்கள்.
பதில்: இந்தப் பாலைவனமானது, மேற்கில் ஒரோன்டெஸ் பள்ளத்தாக்கு மற்றும் அராட் அல்-சாமாவினுடைய எரிமலைப் பாறை களத்தையும் கிழக்கே புறாத்து ஆறுறையும் கொண்டுள்ளது. வடக்கில் இந்தப் பாலைவனம் வளமான புல்வெளிகளையும் தெற்கில் இது அராபியத் தீபகற்பத்தின் பாலைவனங்களோடு இணையும் விதத்திலும் அமைந்துள்ளது. சில மூலநூல்கள் சிரிய பாலைவனத்தை அமத் பாலைவனம் எனக் குறிப்பிடுகின்றன. வேறு சில மூலங்கள் அமத் என்ற பெயரை தெற்கு மத்திய பீடபூமிக்கு மட்டுமாக வரையறுத்துக் கொண்டுள்ளன. இன்னும் சிலர் அமத் என்பதை முழுமையான பகுதிக்கும் வடக்குப் பகுதிக்கு மட்டும் சிரியன் பாலைவனம் என்பதாகவும் கருதுகிறார்கள். சிரிய பாலைவனத்தின் பல பகுதிகள் பல்மைராவைச் சுற்றியுள்ளதால் பல்மைரின் பாலைவனம் என்றும் ஓம்ஸ் பாலைவனம் என்றும் அழைக்கப்படுகின்றன. படிமம்:Syrian_Desert_(5079180729).jpg சாமியா என்ற பெயரும் சிரிய பாலைவனத்தைக் குறிப்பிட உதவும் மற்றொரு பெயராகும்.
கேள்வி: சிரிய பாலைவனம் - புவியியல் என்பது என்ன?
பதில்: 700-900 மீட்டர் உயர் பகுதியில் உள்ள பாலைவனத்தில் நடுவில் உள்ளது அமத் பீடபூமி, இது தட்டையான, கற்பாங்கான, சுண்ணாம்பால் ஆன படுகைப் பாறையை சிலிக்கா கனிம வகைச் சரளையால் மூடப்பட்ட பகுதியளவு பாலைவனத்தன்மையைக் கொண்ட நிலமாக உள்ளது. பீடபூமிப் பகுதியில் பெய்யும் சிறிதளவு மழையானது உள்ளூர் ஏரியடி உப்புடன் கலந்து விடுகிறது. இந்த பீடபூமியில் 1000மீ+ உயரம் கொண்ட சவுதி அரேபியாவின் காவ்ர் உம் உவால் மற்றும் 960மீ உயர, ஜோர்தான், ஈராக்கு மற்றும் சவுதி அரேபியா எல்லையில் அமைந்த ஜெபெல் அனெய்சா ஆகிய சிகரங்கள் அமைந்துள்ளன. அராபியத் தீபகற்பம் காணப்படும் மற்ற பாலைவனங்களுடன் இணைத்துப் பார்க்கும் போது அமத் பாலைவனமும் உலகின் மிக வறண்ட பாலைவனங்களில் ஒன்றாக கருதப்படுகிறது.
கேள்வி: சிரிய பாலைவனம் - காட்டுயிர்கள் பற்றி தகவல் சொல்.
பதில்: சிரிய பாலைவனமே சிரிய வெள்ளெலிகளின் பிறப்பிடமாக உள்ளது. நாரைகள், கொக்குகள், வெள்ளமடையான் நாரைகள், சிறிய கரையோரப் பறவைகள், இரைவாரிச் செல்லும் பறவைகள் போன்றவை பருவகால ஏரிகளுக்கு வந்து செல்பவையாகும். சிறிய கொறிக்கும் வகை விலங்குள் பொதுவாகக் காணப்படுபவையாகும். பாம்புகள், தேள்கள், ஒட்டகச் சிலந்திகள், ஓநாய், குள்ள நரி, நரி, பூனை, மான் போன்ற விலங்கு, நெருப்புக்கோழி, காட்டுக்கழுதை, சிறுத்தை போன்றவை காணப்படுகின்றன. மனிதர்கள் வேட்டையாடி அழித்து விட்ட காரணத்தால் பெரிய பாலுாட்டி இனங்கள் காணப்படாமலிருக்கலாம் என கருதப்படுகிறது.
கேள்வி: சிரிய பாலைவனம் - தொன்மைக்காலம் என்பது என்ன?
பதில்: File:Syria 133 - Palmyra - Theatre.jpg சிரிய பாலைவனத்தில் அமைந்த முக்கிய வணிக மையம்]] இந்தப் பாலைவனமானது, வரலாற்றுரீதியாக, பெடௌயின் இன பழங்குடி மக்கள் மற்றும் பல பழங்குடிகளின் வசிப்பிடமாக இருந்துள்ளது. இன்றும் கூட சில பழங்குடி இன மக்கள் இந்தப்பகுதியில் பாலைவனச்சோலைகளின் அருகாமையில் அமைந்த நகரங்கள் அல்லது குடியிருப்புப் பகுதிகளில் வாழ்ந்து வருகின்றனர். மிகச்சில பெடௌயின் இன மக்கள் தங்களின் மரபுவழி வாழ்க்கை முறையின்படி பாலைவனத்தில் வசித்து வருகின்றனர். எழுத்தறிவு பெற்ற பெடௌயின் இன மக்களால் எழுதப்பட்ட செமிட்டிக் கல்வெட்டுகள், ஆதி அராபிய எழுத்துக்களடங்கிய கல்வெட்டுக்கள் சிரிய பாலைவனம் முழுவதிலும் காணப்படுகின்றன. இவை கி.மு. முதலாம் நுாற்றாண்டு முதல் கி.பி. நான்காம் நுாற்றாண்டு வரையான காலகட்டத்திற்குரியவையாக கண்டறியப்பட்டுள்ளன. சிரிய பாலைவனத்தின் மிகப் பழமையான குடியேற்றப்பகுதிகளில் ஒன்றாக பல்மைரா கண்டறியப்பட்டுள்ளது. இது உரோமைப் பேரரசு காலத்தில் பழம்பெரும் வணிக மையமாக திகழ்ந்துள்ளது.இப்பகுதி மக்கள் பெயர் பெற்ற வணிகர்களாக இருந்துள்ளனர். தொலைதுார கிழக்குப் பகுதிகளை மத்தியதரைக்கடல் பகுதியுடன் இணைத்தத பட்டுப் பாதையை தங்கள் வணிக மேம்பாட்டிற்கு சாதகமான முறையில் பயன்படுத்தி வந்துள்ளனர். இப்பகுதி மக்கள் பெயர் பெற்ற வணிகர்களாக இருந்துள்ளனர். தொலைதுார கிழக்குப் பகுதிகளை மத்தியதரைக்கடல் பகுதியுடன் இணைத்தத பட்டுச்சாலையை தங்கள் வணிக மேம்பாட்டிற்கு சாதகமான முறையில் பயன்படுத்தி வந்துள்ளனர். பாலைநிலங்களை மூடிய வண்டிகளில் கடக்கும் வணிகர் கூட்டங்களுக்கு வரி விதித்தும், பட்டுப் பாதையின் மீது தொலைதுாரக் கிழக்குப் பகுதியிலிருந்து வரும் அரிய பொருட்களை வணிகம் செய்தும் தங்கள் நகருக்கு மிகப்பெரும் செல்வத்தை ஈட்டித் தந்தனர்.
கேள்வி: சிரிய பாலைவனம் - நவீன கால வரலாறு பற்றி விளக்கவும்.
பதில்: 1919 ஆம் ஆண்டு இயக்கூர்தியால் முதன்முதலாகக் கடந்து செல்லப்பட்டது. ஈராக் போர் போது, இந்தப் பாலைவனம் 2003 – 2011 ஆம் ஆண்டு வரையில் ஈராக்கிய கிளர்ச்சியாளர்களுக்கு ஆயுதங்கள் வழங்கும் முக்கிய இடமாகத் திகழ்ந்துள்ளது. பாலைவனத்தில் எதிர்ப்பின் இருப்பினை அகற்றுவதில் தொடர்ச்சியான கூட்டு இராணுவ நடவடிக்கைகள் ஒப்பீட்டளவில் திறனற்றுப் போயின. எதிர்ப்பாளர்கள் சுற்றியுள்ள பகுதிகளை கட்டுப்பாட்டிற்குள் கொண்டுவருகையில், கூட்டு இராணுவப் படையின் சார்பாகப் பேசும் பிரதிநிதிகள் கிளர்ச்சியாளர்களின் இராணுவச் செயல்பாடுகளுக்கு மையமாகத் திகழும் சிரிய பாலைவனத்தின் முக்கியத்துவத்தை குறைக்கும் விதத்தில் பேசத் தொடங்கினர். இருப்பினும், சிரிய பாலைவனமானது, சிரியாவின் எல்லைப்புறத்திற்கருகில் அதன் அமைவிடத்தின் காரணமாக ஆயுதக்கடத்தலுக்கு உகந்த முக்கியப்பாதையாக நிலைத்திருக்கிறது. 2016 ஆம் ஆண்டு செப்டம்பர் மாத வாக்கில் எதிர்ப்பாளர்களின் கட்டுப்பாட்டில் அல் அன்பார் மாகாணம் வந்த பிறகு, தங்களின் படைகளையும், தலைவர்களையும் கிழக்கு நோக்கி நகரச் செய்து, புறாத்து ஆற்றின் அருகாயைிலுள்ள எதிர்ப்பு கட்டுப்படுத்தப்பட்ட நகரங்களுக்கு கொண்டு சென்றனர்.http://www.freemarketnews.com/WorldNews.asp?nid=